 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 11 Ιανουαρίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Σε πολύ καλό επίπεδο η επάρκεια νερού στην Κω.”

Η ορθολογική διαχείριση των υδάτινων πόρων είναι κεφαλαιώδους σημασίας για την επάρκεια και την κάλυψη των αναγκών ύδρευσης και άρδευσης στο νησί.

Με τα σημερινά δεδομένα και με φυσιολογική συχνότητα βροχοπτώσεων, η Κως διαθέτει την αναγκαία επάρκεια για να καλύψει πλήρως τις ανάγκες της.

Η ΔΕΥΑΚ παρακολουθεί και αξιολογεί διαρκώς τα αποθέματα νερού.

Στις δύο λιμνοδεξαμενές του νησιού, οι δείκτες κινούνται σε πολύ ικανοποιητικά επίπεδα. Στη λιμνοδεξαμενή Πλατύ η στάθμη του νερού έχει ανέβει περίπου 3 μέτρα ενώ στο Φράγμα της Μεσαριάς η στάθμη του νερού έχει ανέβει περίπου στα 4 μέτρα.

Η Δ.Ε.Υ.Α.Κ. πραγματοποιεί περιοδικούς καθαρισμούς των περιμετρικών καναλιών, των θυροφραγμάτων και των συλλεκτήρων ώστε η συλλογή νερού να είναι απρόσκοπτη.

**Γραφείο Τύπου Δήμου Κω**